الإدعاء
- بعد تحقيق قناة السويس عائدات كبيرة بلغت 515.1 مليون دولار خلال شهر أكتوبر فقط، الفريق أسامة ربيع، رئيس هيئة قناة السويس، كان امبارح في مداخلة هاتفية مع برنامج "على مسؤوليتي" ولما اتسأل عن الفرق اللي أحدثته قناة السويس الجديدة بالأرقام، قال: "هقول لحضرتك في اليوم يعني إحنا كنا بنكلم في اليوم يعني إحنا دلوقتي بنتكلم في اليوم متوسط سفن 60 سفينة.. قناة السويس القديمة قبل متتحفر قناة السويس الجديدة كنا مبتعديش 42 سفينة يعني زيادة عن النص يعني. كنا 40 بقينا 60".
– الكلام ده غير صحيح. عدد السفن التي كانت تمر من قناة السويس قبل افتتاح ” القناة الجديدة” عام 2015 كان أكثر من 42 سفينة. على سبيل المثال عام 2008 مر من قناة السويس 21415 سفينة بمتوسط 58.6 سفينة يوميًا، وده عدد سفن أعلى من اللي مر في العام المالي الماضي 2018/ 2019 واللي كان 18.482 سفينة بمتوسط 50.6 سفينة يوميًا.✅✅
– وفي عام 2011 مر من قناة السويس 17799 سفينة بمتوسط 48 سفينة يوميًا، وفي سنة 2012 مر من قناة السويس 17298 سفينة بمتوسط 47.3 سفينة يوميًا، وفي 2013 مر من القناة 16596 سفينة بمتوسط 45.4 سفينة، بحسب موقع قطاع النقل البحري التابع لوزارة النقل.
– كمان عدد السفن التي مرت في قناة السويس خلال شهر أكتوبر موصلش إلى متوسط 60 سفينة يوميًا، فبحسب الفريق ربيع عدى من القناة في شهر أكتوبر 1790 سفينة يعني المتوسط بتاعهم 57.7 سفينة يوميًا، وهو رقم أقل من الرقم اللي حققته القناة عام 2008 واللي كان 58.6 سفينة يوميًا.